CELEX: 62014TN0392
Language: da
Date: 2014-06-04 00:00:00
Title: Sag T-392/14: Sag anlagt den 4. juni 2014 — Gutser mod Kommissionen

28.7.2014   
            
            
               DA
            
            
               Den Europæiske Unions Tidende
            
            
               C 245/28
            
         Sag anlagt den 4. juni 2014 — Gutser mod Kommissionen
   (Sag T-392/14)
   2014/C 245/38
   Processprog: spansk
   
      Parter
   
   
      Sagsøger: Gutser (Barcelona, Spanien) (ved advokaterne J. C. García Muñoz, J. I. Jiménez-Blanco Carrillo de Albornoz og J. Corral García)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den i denne sag anfægtede afgørelse er den samme som i sag T-515/13, Kommissionen mod Spanien, vedrørende skatteordningen for finansielle leasingaftaler, også kendt som den spanske leasingbeskatningsordning.
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om, at den anfægtede er behæftet med væsentlige formelle mangler, og at den tilsidesætter artikel 20, artikel 21 og artikel 41, stk. 1, i Den Europæiske Unions charter om grundlæggende rettigheder, eftersom den er blevet vedtaget som følge af en undersøgelsesprocedure, hvor der var forekommet væsentlige uregelmæssigheder.
            
         
               2.
            
            
               Andet anbringende om en tilsidesættelse af artikel 107 og 108 TEUF, idet det fastslås, at de foranstaltninger, der er genstand for den foreliggende sag, udgør statsstøtte, uden at der er ført bevis for deres selektive karakter.
            
         
               3.
            
            
               Tredje anbringende om en tilsidesættelse af artikel 107 og 108 TEUF, idet det fastslås, at de foranstaltninger, der er genstand for den foreliggende sag, udgør statsstøtte, uden at der er ført bevis for, at de påvirker samhandelen inden for Fællesskabet.
            
         
               4.
            
            
               Fjerde anbringende om, at Kommissionen har begået en retlig fejl, der tilsidesætter traktatens artikel 107, idet den har identificeret investorerne som modtagere af en eventuel støtte. Desuden savner afgørelsen en begrundelse.
            
         
               5.
            
            
               Femte anbringende om, at der foreligger en retlig fejl, idet der er anordnet tilbagesøgning af støtte under tilsidesættelse af retssikkerhedsprincippet, princippet om beskyttelse af den berettigede forventning og ligebehandlingsprincippet samt af artikel 14 i forordning (EF) nr. 659/1999.